
                           Nr.23/23/2002

A V I Z

asupra proiectului de Lege privind aprobarea Ordonanţei de urgenţă a Guvernului nr.162/2001 pentru modificarea alin.(2) al art.4 din Legea nr.35/1999 privind ratificarea Acordului de împrumut dintre România şi Banca Europeană de Investiţii şi Societatea Naţională a Căilor Ferate Române (S.N.C.F.R.) pentru finanţarea proiectului de modernizare a căilor ferate, semnat la Luxemburg şi la Bucureşti la 30 iunie 1998



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.162/2001 pentru modificarea alin.(2) al art.4 din Legea nr.35/1999 privind ratificarea Acordului de împrumut dintre România şi Banca Europeană de Investiţii şi Societatea Naţională a Căilor Ferate Române (S.N.C.F.R.) pentru finanţarea proiectului de modernizare a căilor ferate, semnat la Luxemburg şi la Bucureşti la 30 iunie 1998, primit cu adresa nr.24 din 5 februarie 2002.



Potrivit prevederilor art.60 din Regulamentul Camerei Deputaţilor, Comisia pentru industrii şi servicii a dezbătut proiectul de lege menţionat mai sus, în şedinţa din 12 februarie 2002.



Membrii comisiei au examinat ordonanţa de urgenţă supusă dezbaterii, nota de fundamentare şi avizul favorabil al Consiliului Legislativ nr.1319 din 7 decembrie 2001.



În urma dezbaterilor, Comisia pentru industrii şi servicii a hotărât, în unanimitate, avizarea favorabilă a proiectului de lege în forma propusă de iniţiator, cu menţiunea ca la comisia avizată în fond, Ministerul Lucrărilor Publice, Transporturilor şi Locuinţei să justifice oportunitatea acordului Băncii Europene de Investiţii în legătură cu modificarea propusă prin prezenta ordonanţă.



În raport de obiectul şi conţinutul său, proiectul de lege face parte din categoria legilor ordinare.

                      PREŞEDINTE,                                      SECRETAR,

